Дийцарш дийно сарралц д1адаьхьира Исмайлин Дудас. Стенггара делахь а, довна бехкечарна хиънера Эвтархойн Ахьмадан, цулла ханна дукхха а воккха волчу Исмайлин Дудин юкъаметтигаш. И цхьаъ бен кху доккхачу дуьненахь Ахьмада ладуг1ур долуш стаг ца хилар а. Саь1ид-Пашас даре дира шен цхьа билггал дош доцуш вухаваха йиш цахилар. Хьолада волу Меньшиков шаьш ч1ог1а лоруш стаг хилар а дийцира. Амма цулла а мехала дара оцу шен к1антаца хиллачу девнан хьоладас вуно дика мах хадийна хилар: ши рема говраш, 1000 сом детица, кхоъ жа а. Цул сов, эла Меньшиковс шена т1елоцу нохчийн б1о 1амош ен харжаш, нагахь и б1о Г1изларна т1елата 1амош белахь а. 1едалца йолу юкъаметтиг нисъяр а шена т1елоцура Меньшиковс.